צ'ארלי צ'פלין

| --- | --- |

צ'פלין, 1920
 לידה:  16 באפריל 1889 הממלכה המאוחדת לונדון, אנגליה, הממלכה המאוחדת
 פטירה:  25 בדצמבר 1977 (בגיל 88) בפסקה זו רשומה אחת נוספת שטרם תורגמה, שווייץ 
 מקום קבורה:  cemetery of Corsier-sur-Vevey 
 שם לידה:  Charles Spencer Chaplin 
 סוגה מועדפת:  קומדיה
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  1894–1976 (כ־82 שנים)
 עיסוק:  במאי קולנוע, תסריטאי, מלחין, שחקן ומנצח
 מקום לימודים:  Cuckoo Schools  Black-Foxe Military Institute 
 בן או בת זוג:  מילדרד האריס (ספטמבר 1918–אפריל 1920)  פולט גודארד (1936–1942)  ליטה גריי (24 בנובמבר 1924–אוגוסט 1927)  אונה או'ניל (1943–1977)   ג'ואן בארי (יוני 1941–1942) 
 צאצאים:  צ'ארלס צ'פלין, יוג'ין צ'פלין, כריסטופר צ'פלין, ג'יין צ'פלין, ויקטוריה צ'פלין, מייקל צ'פלין, ג'וזפין צ'פלין, ג'רלדין צ'פלין, סידני צ'פלין 
 מספר צאצאים:  11 
 פרסים והוקרה:  פרס ארסמוס (1965)  פרס אוסקר לפסקול המקורי הטוב ביותר (1973)  פרס באפט"א למפעל חיים (1976)  אביר מפקד במסדר האימפריה הבריטית (1975)  קצין בכיר במסדר ההצטיינות של הרפובליקה האיטלקית (20 בדצמבר 1952)  פרס אריה הזהב (1972)  פרס בודיל לשם כבוד (1959)  פרס אוסקר לשם כבוד (1929)  פרס אוסקר לשם כבוד (1972)  מסדר האימפריה הבריטית  כוכב בשדרת הכוכבים בהוליווד  מסדר ההצטיינות של הרפובליקה האיטלקית  פרס מועצת ביקורת הקולנוע האמריקנית לסרט הטוב ביותר  מפקד בלגיון הכבוד  פרס יוסי  פרס קינמה ג'ונפו  פרס אוסקר  פרס רצועת הכסף לבמאי הזר  פרס מטעם מועצת השלום העולמית  פרס אריה הזהב 
 האתר הרשמי של צ'ארלי צ'פלין
 פרופיל ב-IMDb
 חתימה:   
 
סר צ'ארלס ספנסר "צ'ארלי" צ'פלין (באנגלית: Sir Charles Spencer "Charlie" Chaplin;‏ 16 באפריל 1889 – 25 בדצמבר 1977) היה שחקן קומי ובמאי קולנוע אנגלי, שזכה להצלחה רבה בעידן הסרט האילם. צ'פלין הפך לסמל, בין היתר בזכות דמות "הנווד" שגילם ברבים מסרטיו. נחשב לאחת מהדמויות החשובות והמשפיעות ביותר בהיסטוריה של תעשיית הקולנוע. צ'פלין היה מעורב בכל הליכי ההפקה של סרטיו, החל מכתיבת התסריט, דרך הבימוי וכלה בבחירת הפסקול והמוזיקה.
הקריירה של צ'פלין ארכה יותר מ-75 שנה, החל מצעדיו הראשונים כשחקן בגיל חמש בלבד ועד סרטו האחרון "הרוזנת מהונג קונג" (1967). היא ידעה עליות ומורדות, וכן שערוריות ומערכות יחסים זוגיות מתוקשרות עם נערות ונשים צעירות.
בשנת 1919, לאחר שהפך לאחד מהשחקנים הבולטים והמוערכים בתעשיית הקולנוע האמריקאי, הקים צ'פלין את חברת ההפקות "יונייטד ארטיסטס", שאפשרה לו שליטה כמעט מוחלטת בהליך הפקת סרטיו, בהם "הנער" (1921), "האישה מפריז" (1923), "הבהלה לזהב" (1925) ו"הקרקס" (1928).
במהלך שנות ה-30 התקשה צ'פלין להסתגל למעבר מעידן הסרט האילם לעידן הסרט המדבר, ובמשך זמן רב סירב לשלב פסקול דיבור בסרטיו. הוא המשיך בהפקת סרטים אילמים, כשהבולטים שבהם, "אורות הכרך" (1931) ו"זמנים מודרניים" (1936), הפכו עם השנים לקלאסיקות. זמנים מודרניים, שהיה פרודיה על "פולחן היעילות" הקפיטליסטי ומבט קומי על המצוקות שאותם חווה מעמד הפועלים בעידן המודרני (לדוגמה חוויית הדהומניזציה אותה חווה הפועל הפשוט על פס היצור), היווה את תחילתה של מגמה בה צ'פלין עסק בנושאים פוליטיים וחברתיים והביע ביקורת בסרטיו. בשנות ה-40 המשיכה מגמה זו בסרטים כדוגמת "הדיקטטור הגדול" (1940), שהיה פרודיה על המשטרים הפשיסטים של אירופה ועל הדיקטטורים העומדים בראשם, ובראשם היטלר ומוסוליני. בעקבות הבעת דעות אלו צ'פלין הואשם בתמיכה בקומוניזם, ובנוסף לכך היה מעורב בפרשיה רומנטית עם אישה צעירה ממנו בשנים רבות. שני מאורעות אלו הובילו לירידה חדה בפופולריות שלו בשנים אלו. בשנות החמישים המוקדמות, לאחר שנפתחה נגדו חקירה על ידי ה-FBI, לא חודשה אשרת השהייה שלו בארצות הברית, מה שהוביל הלכה למעשה לגירושו ולהשתקעותו בשווייץ. צ'פלין נטש את דמות הנווד בסרטיו המאוחרים, בהם "מסייה ורדו" (1947), "אורות הבמה" (1952) ו"מלך בניו יורק" (1957).
במהלך הקריירה זכה צ'פלין בפרסים רבים, בהם שלושה פרסי אוסקר, עיטור לגיון הכבוד מטעם הממשלה הצרפתית בשנת 1971, פרס אריה הזהב בפסטיבל הסרטים של ונציה בשנת 1972, פרס מפעל חיים מטעם "מרכז לינקולן לקולנוע" שבניו יורק, שקרוי על שמו של צ'פלין החל משנת 1972. בשנת 1975 הוענק לצ'פלין תואר אביר (סר), כחלק ממסדר האימפריה הבריטית.